钦定古今图书集成/明伦汇编/氏族典/第239卷 > 张巡
## 钦定古今图书集成/明伦汇编/氏族典/第239卷 > 张巡

按《唐书张巡传》：“巡字巡，邓州南阳人。博通群书，晓战
阵法，气志高迈，略细节。所交必大人长者，不与庸俗
合，时人叵知也。开元末，擢进士第，繇太子通事舍人
出为清河令，治绩最，秩满，调真源令，政简约，民甚宜
之。安禄山反，天宝十五载正月，巡起兵讨贼，从者千
馀。初，嗣吴王祗受诏合河南兵拒禄山，有单父尉贾”
贲者，率吏称“吴王兵”，进至雍丘，巡与之合。时雍丘令
令狐潮附贼，巡屠其妻子，磔城上。潮怨，还攻雍丘，贲
躏死。巡驰骑决战，身被创，不顾士，乃奉巡主军，腾笺
祗府。祗举兖以东，委巡经略。潮以贼四万薄城，大将
六人白巡，以势不敌，不如降。巡责以大谊，斩之，士心
益劝。围凡四月，贼常数万，而巡众才千馀，每战辄克。
于是嗣虢王巨假巡先锋。俄而巨引兵东走临淮，巡
外失巨依，拔众至睢阳，与太守许远、城父令姚訚等
合，遣将战宁陵北，斩杀万馀人，投尸于汴，水为不流。
诏拜巡主客郎中，副河南节度使。至德二年，禄山死，
庆绪遣其下尹子琦攻睢阳，巡励士固守，日中二十
战，气不衰。远自以材不及巡，请禀军事而居其下。有
诏拜巡御史中丞。睢阳食尽，士皆癯劣，不能彀，救兵
不至。贼知之，穿壕立栅以守。巡士多饿死，存者皆痍
伤气乏。巡出爱妾，杀以大飨，坐者皆泣。贺兰进明、许
叔冀皆观望莫肯救。贼知外援绝，围益急，众议东奔。
巡、远议以：“睢阳，江、淮保障也，若弃之，贼乘胜鼓而南，
江、淮必亡；且师饥众，行必不达。”十月，癸丑，贼攻城，士
病不能战，城遂陷。与远俱执子琦，以刃胁降，巡不屈，
乃遇害，年四十九。巡更潮及子琦大小四百战，斩将
三百，卒十馀万。议者咸谓巡蔽遮江、淮，沮贼势，天下
不亡其功也。天子下诏赠巡扬州大都督，宠其子孙。